பர்யால் கோகர்

பர்யால் கோகர் (Faryal Gohar) (பிறப்பு: டிசம்பர் 18,1959) ஓர் பாக்கித்தானிய நடிகையும், தொலைக்காட்சி எழுத்தாளரும் மற்றும் மனித உரிமை ஆர்வலரும் ஆவார். உரான், சாந்தினி ராதைன், சந்த் கிரெகான், விசால் மற்றும் மோகினி மான்சன் கி சிண்ட்ரெல்லாயின் போன்ற ஆகிய நாடகங்களில் நடித்ததற்காக இவர் அறியப்படுகிறார்.

 இளமை வாழ்க்கை 
பரியால், 1959 டிசம்பர் 18 அன்று பாக்கித்தானின் இலாகூரில் பிறந்தார். இலாகூர் அமெரிக்கன் பள்ளியில் கல்வியைப் பயின்றார். மென்பந்தாட்டத்தில் ஆர்வம் கொண்ட இவர் தனது பள்ளியில் அணித்தலைவானார். பின்னர்  கின்னெர்ய்ட் கல்லூரியில் பயின்றார். பின்னர் அரசியல் பொருளாதாரம் படிக்க கனடாவின் மெக்கில் பல்கலைக்கழகத்தில் சேர்ந்தார். அங்கு பட்டம் பெற்ற பிறகு, இவர் அமெரிக்கா சென்று லாஸ் ஏஞ்சலஸில் உள்ள தெற்கு கலிபோர்னியா பல்கலைக்கழகத்தில் திரைப்பட ஆவணப்படங்கள் பற்றி படித்தார்.

 தொழில் வாழ்க்கை 
பரியால், 1979 ஆம் ஆண்டில் பாக்கித்தான் தொலைகாட்சியில் ஒரு நடிகையாக அறிமுகமானார்."Femme Faryal: A Woman of Accomplishment". Pakistaniat. 21 May 2021. இவர் தனது வருங்கால கணவர் ஜமால் ஷாவுடன் டிராஃபிக் என்ற நாடகத்தில் தோன்றினார். பின்னர் உரன், சந்த் கிரெகான் மற்றும் சாந்தினி ராதைன் ஆகிய நாடகங்களில் தோன்றினார்.

1984 ஆம் ஆண்டில், பரியால் பலுசிஸ்தான் பல்கலைக்கழகத்தில் நுண்கலை துறையை நிறுவினார். குல் பெங்கே ஹெய்ன் என்ற தொலைக்காட்சித் திரைப்படத்திலும் தோன்றினார். பரியால் தனது சகோதரி மதீஹா கௌஹரால் நிறுவப்பட்ட அஜோகா நாடக நிறுவனத்தில் சேர்ந்து 1980கள் மற்றும் 1990களில் பல நாடகங்களை நிகழ்த்தினார்..

1997 ஆம் ஆண்டில்இவர் ஜார் குல் திரைப்படத்தில் யாஸ்மினாகவும், 2014 ஆம் ஆண்டில் தமன்னா திரைப்படத்தில் மேடம் பாத்திமா என்ற கதாபாத்திரத்திலும் தோன்றினார். பின்னர் மோகினி மான்சன் கி சிண்ட்ரெல்லாயின் என்ற நாடகத்தில் தாரோ மாசியாக நடிகை ஷப்னம் மற்றும் கவி கானுடன் தோன்றினார்.

 நல்லெண்ண தூதர் 
1999 ஆம் ஆண்டில் ஐக்கிய நாடுகளின் மக்கள் நிதியத்திற்கான நல்லெண்ண தூதராக பரியால் நியமிக்கப்பட்டார்.

2018 ஆம் ஆண்டில் புற்றுநோய் பராமரிப்பு மருத்துவமனை மற்றும் ஆராய்ச்சி மையத்தால் நல்லெண்ண புற்றுநோய் பராமரிப்புப் தூதராக நியமிக்கப்பட்டார்.

பரியால் 2019 ஆம் ஆண்டில் பாக்கித்தான் கூட்டமைப்பின் சார்பில் மென்பந்தாட்ட நல்லெண்ண தூதராக நியமிக்கப்பட்டார்."Faryal Gohar named Pakistan softball ambassador". Dawn News. 12 November 2021.

 சொந்த வாழ்க்கை 
பரியால் நடிகர் ஜமால் ஷா என்பவரை மணந்தார். இவர்கள் நீண்ட காலமாக திரை மற்றும் கலைத் துறையில் ஒன்றாக பணிபுரிந்தனர். ஆனால் 9 ஆண்டுகளுக்குப் பிறகு இவர்கள் விவாகரத்து செய்தனர். பின்னர், பரியால் அமெரிக்காவின் கலிபோர்னியாவில் பாக்கித்தானைச் சேர்ந்த ஒரு மருத்துவரை மணந்தார். ஆனால் இந்த உறவும் விவாகரத்தில் முடிந்தது. பரியாலின் மூத்த சகோதரி நடிகை மதீஹா கௌஹர் 2018 இல் இறந்தார். பர்யால் ஆசிரியர் சாகித் நதீமின் மைத்துனியும் ஆவார்.

 படைப்புகள் 
இன்றைய காலகட்டத்தில் ஆசை மற்றும் இழப்பு பற்றிய ஆய்வு பற்றிய தி சென்ட் ஆஃப் வெட் எர்த் இன் ஆகஸ்ட்  என்ற தலைப்பில் பரியால் ஒரு விமர்சன நூலை எழுதினார். பின்னர், சமூக-அரசியல் சூழ்நிலை குறித்த கவலைகளைக் குறிப்பிடும் நோ ஸ்பேஸ் பார் பர்தர் பரியல்ஸ் என்ற தலைப்பில் மற்றொரு புத்தகத்தை எழுதினார். இது பல ஐரோப்பிய மொழிகளில் மொழிபெயர்க்கப்பட்டது. 2024 ஆம் ஆண்டில் ஆன் அபுன்டன்ஸ் ஆப் வைல்ட் ரோஸஸ் என்ற தலைப்பில் ஒரு நூலை எழுதினார்.

 மேற்கோள்கள் 

 வெளி இணைப்புகள் 


பகுப்பு:பாக்கித்தான் பெண் உரிமை செயற்பாட்டாளர்கள்
பகுப்பு:வாழும் மக்கள்
பகுப்பு:1959 பிறப்புகள்